11.1 งบการเงิน

ผู้สอบบัญชีที่ได้รับความเห็นชอบจากผู้ถือหุ้นให้ทำการตรวจสอบงบการเงินของบริษัทฯและบริษัทย่อยและงบการเงินรวมปี
2552-2553 คือ นายเจริญ ผู้สัมฤทธิ์เลิศ ผู้สอบบัญชีรับอนุญาตทะเบียน เลขที่ 4068 และ/หรือ
นางสาวบุญศรี โชติไพบูลย์พันธุ์ ผู้สอบบัญชีรับอนุญาตทะเบียน เลขที่ 3756
และ/หรือนางสาววรรณาพร จงพีรเดชานนท์ ผู้สอบบัญชีรับอนุญาตทะเบียน เลขที่ 4098 จากบริษัท
เคพีเอ็มจี ภูมิไชย สอบบัญชี จำกัด

สำหรับผู้สอบบัญชีที่ได้รับความเห็นชอบจากผู้ถือหุ้นให้ทำการตรวจสอบงบการเงินของบริษัทฯและบริษัทย่อยและงบการเงินรวมปี
2551 คือ นายโสภณ เพิ่มศิริวัลลภ ผู้สอบบัญชีรับอนุญาตทะเบียน เลขที่ 3182 และ/หรือ
นางสาวสุมาลี รีวราบัณฑิต ผู้สอบบัญชีรับอนุญาตทะเบียน เลขที่ 3970และ/หรือนางสาววิสสุตา
จริยาธนากร ผู้สอบบัญชีรับอนุญาตทะเบียน เลขที่ 3853และ/หรือ นางสาวรุ้งนภา เลิศสุวรรณกุล
ผู้สอบบัญชีรับอนุญาตทะเบียน เลขที่ 3516 จากบริษัทสำนักงาน เอินส์ท แอนด์ ยัง จำกัด

  ปี 2553 รายงานของผู้สอบบัญชีสำหรับงบการเงินรวมของบริษัท ดิเอราวัณกรุ๊ป จำกัด (มหาชน)
  สำหรับปี 2553 ไม่แสดงเงื่อนไข

  ปี 2552 รายงานของผู้สอบบัญชีสำหรับงบการเงินรวมของบริษัท ดิเอราวัณกรุ๊ป จำกัด (มหาชน)
  สำหรับปี 2552 ไม่แสดงเงื่อนไข

  ปี 2551 รายงานของผู้สอบบัญชีสำหรับงบการเงินรวมของบริษัท ดิเอราวัณกรุ๊ป จำกัด (มหาชน)
  สำหรับปี 2551 ไม่แสดงเงื่อนไข

ค่าตอบแทนที่จ่ายให้แก่ผู้สอบบัญชีรอบปีบัญชี สิ้นสุด วันที่ 31 ธันวาคม 2553

1) ค่าตอบแทนจากการสอบบัญชี

  ------------------------- -------------------------- ---------------------- --------------
  รายการที่                   ชื่อบริษัทฯและบริษัทย่อย          ชื่อผู้สอบบัญชี              ค่าสอบบัญชี (บาท)

  1                         บริษัท ดิ เอราวัณ กรุ๊ป จำกัด     นางสาววรรณาพร          2,300,000
                            (มหาชน)                    จงพีรเดชานนท์            

  2                         บริษัท โรงแรมเอราวัณ จำกัด     นางสาววรรณาพร          530,000
                            (มหาชน)                    จงพีรเดชานนท์            

  3                         บริษัท เอราวัณ ราชดำริ จำกัด    นางสาววรรณาพร          200,000
                                                       จงพีรเดชานนท์            

  4                         บริษัท เอราวัณ ภูเก็ต จำกัด      นางสาววรรณาพร          160,000
                                                       จงพีรเดชานนท์            

  5                         บริษัท เอราวัณ สมุย จำกัด       นางสาววรรณาพร          415,000
                                                       จงพีรเดชานนท์            

  6                         บริษัท เอราวัณ เจ้าพระยา จำกัด  นางสาววรรณาพร          75,000
                                                       จงพีรเดชานนท์            

  7                         บริษัท เอราวัณ นาคา จำกัด      นางสาววรรณาพร          50,000
                                                       จงพีรเดชานนท์            

  8                         บริษัท เดอะ รีเสิร์ฟ จำกัด       นางสาววรรณาพร          50,000
                                                       จงพีรเดชานนท์            

  รวมค่าตอบแทนจากการสอบบัญชี                                                     3,780,000
  ------------------------- -------------------------- ---------------------- --------------

2) ค่าบริการอื่น

-ไม่มี-

(ข) สรุปฐานะการเงินและผลการดำเนินงาน

(1) ตารางสรุปงบดุลจากงบการเงินรวม

[]

(2) ตารางสรุปงบกำไรขาดทุนจากงบการเงินรวม

[]

(3) ตารางสรุปงบกระแสเงินสด

  []

(4) ตารางแสดงอัตราส่วนทางการเงิน

[]

11.2 อธิบายและการวิเคราะห์ฐานะการเงินและผลการดำเนินงาน

(ก) รายงานผลการดำเนินงานในปี 2553

ปี 2553
นับเป็นอีกปีหนึ่งที่ธุรกิจโรงแรมและอุตสาหกรรมการท่องเที่ยวของประเทศไทยต้องประสบกับวิกฤตที่รุนแรงโดยสาเหตุใหญ่มาจากปัญหาความไม่สงบทางการเมืองในไตรมาส
2/53 ซึ่งส่งผลโดยตรงแก่การดำเนินงานของเรา โดยในช่วงเดือนเมษายนถึงพฤษภาคม 2553
ที่ผ่านมาโรงแรมของเราจำนวน 2 แห่งคือ โรงแรมแกรนด์ ไฮแอท เอราวัณ กรุงเทพ
และโรงแรมคอร์ทยาร์ด โดยแมริออท กรุงเทพ และ ศูนย์การค้า 1 แห่งคือ
อาคารเอราวัณแบงค๊อก ซึ่งอยู่ในพื้นที่ดังกล่าวต้องปิดให้บริการลงชั่วคราว
ถึงแม้ว่าจะได้รับผลกระทบอย่างรุนแรงจากเหตุการณ์ดังกล่าวแต่กลยุทธ์การกระจายความเสี่ยงของเราโดยการขยายการลงทุนไปสู่โรงแรมระดับต่าง
ๆ และแหล่งท่องเที่ยวอื่น ๆ นอกเหนือจากกรุงเทพฯในช่วง 5
ปีที่ผ่านมาได้ส่งผลดีอย่างเห็นได้ชัดภายใต้สถานการณ์ดังกล่าว
โดยจะเห็นได้ว่าโรงแรมของเราภายนอกเขตกรุงเทพ ฯ
ไม่เพียงแต่ได้รับผลกระทบน้อยกว่าจากสถานการณ์แต่การฟื้นตัวกลับสู่สภาวะปกติยังสามารถทำได้ในระยะเวลาอันสั้น
นอกจากนี้แผนการบริหารความเสี่ยงต่าง ๆ
ซึ่งมีความยืดหยุ่นสามารถปรับได้ตามสถานการณ์ที่มีความแตกต่างกัน
และการบริหารจัดการทางการเงินที่เหมาะสมล้วนแล้วแต่ช่วยสนับสนุนให้เราสามารถให้ความสำคัญกับการดำเนินงานทางด้านธุรกิจได้อย่างเต็มที่
เพื่อรักษากระแสเงินสดและรองรับสถานการณ์ที่อาจมีการผันผวนเราได้ปรับการชำระคืนเงินกู้ระยะยาวของเงินต้น
โดยเลื่อนการชำระคืนเงินต้นที่จะถึงกำหนดในช่วงครึ่งปีหลังของปี 2553
ออกไปส่งผลให้สามารถลดภาระการชำระคืนเงินต้นสำหรับปี 2553 เป็นจำนวน 347 ล้านบาท
และลดยอดการชำระคืนเงินกู้ระยะยาวที่จะต้องชำระในปี 2554-2556 ลงเป็นจำนวนรวมกัน 415
ล้านบาทอีกด้วย

ในส่วนของอุปสงค์ อุตสาหกรรมการท่องเที่ยวของประเทศไทยเริ่มต้นปี 2553 อย่างสดใส
โดยในไตรมาส 1/53 จำนวนนักท่องเที่ยวมีการเติบโตเพิ่มขึ้นจากปีที่แล้วอย่างเห็นได้ชัดถึงร้อยละ
27 แต่ผลจากความวุ่นวายทางการเมืองในไตรมาสที่ 2
ของปีส่งผลให้จำนวนนักท่องเที่ยวปรับตัวลดลงประมาณร้อยละ 5 ในไตรมาสนี้
ก่อนที่จะเริ่มฟื้นตัวอย่างต่อเนื่องในไตรมาส 3/53 และ 4/53
ส่งผลให้จำนวนนักท่องเที่ยวที่เดินทางเข้าสู่ประเทศไทยโดยรวมของปี 2553 เพิ่มขึ้น 11% สู่ระดับ
15.7 ล้านคนต่อปีซึ่งเป็นจำนวนที่สูงที่สุดของประเทศไทย
นับเป็นการสะท้อนให้เห็นถึงความแข็งแกร่งของอุตสาหกรรมการท่องเที่ยวของประเทศไทยอีกครั้งหนึ่ง
โดยนักท่องเที่ยวจากทุกภูมิภาคเพิ่มสูงขึ้นโดยเฉพาะนักท่องเที่ยวจากเอเซียและตะวันออกกลางยังคงมีการเติบโตอย่างต่อเนื่อง

ในด้านยุทธศาสตร์การดำเนินธุรกิจ เมื่อวันที่ 21 ธันวาคม 2553
ที่ประชุมคณะกรรมการบริษัทฯได้มีมติอนุมัติแผนการขยายงาน 5 ปี (2554-2558) ของบริษัทฯ
โดยมุ่งเน้นในประเด็นสำคัญ 3 ประการคือ

1.  กลยุทธ์ด้านการเติบโตของธุรกิจโรงแรมเพื่อเพิ่มขยายรายได้และกำไรจากธุรกิจปกติ
    โดยเรายังคงมุ่งเน้นการลงทุนในประเทศไทย
    และมีวิสัยทัศน์ที่จะเป็นผู้นำในการเป็นผู้พัฒนาและผู้ลงทุนในกิจการโรงแรมในประเทศไทย

2.  กลยุทธ์ในการเพิ่มผลตอบแทนนอกเหนือจากรายได้และกำไรจากธุรกิจปกติ
    โดยการขายทรัพย์สินเพื่อรับรู้มูลค่าที่เพิ่มสูงขึ้นและพัฒนาโครงการที่พักอาศัยในที่ดินซึ่งบริษัทฯมีอยู่แล้วในบริเวณใกล้เคียงกับโรงแรม

3.  เพิ่มความแข็งแกร่งด้านธรรมาภิบาลของบริษัท
    โดยมุ่งเน้นที่การปฏิบัติต่อผู้มีส่วนได้เสียต่างๆอย่างเหมาะสมต่อเนื่อง
    ซึ่งถือเป็นปัจจัยหลักต่อการเติบโตอย่างยั่งยืนในระยะยาวของเรา

แผนการจัดหาเงินทุนเพื่อสนับสนุนการเติบโตดังกล่าวจะมาจากแหล่งเงินทุน 4 ประเภทหลักคือ
กระแสเงินสดจากการดำเนินงาน เงินสดรับจากการขายสินทรัพย์
การออกใบสำคัญแสดงสิทธิให้แก่ผู้ถือหุ้นปัจจุบัน และเงินกู้ยืมจากธนาคาร
โดยที่ประชุมคณะกรรมการบริษัทฯ เมื่อวันที่ 21 ธันวาคม 2553ได้มีมติอนุมัติการขายอาคารเพลินจิต
เซ็นเตอร์ให้แก่กองทุนรวมอสังหาริมทรัพย์ โดยรายการดังกล่าวคาดว่าจะแล้วเสร็จในไตรมาส
2/54 นี้ และนอกจากนี้คณะกรรมการบริษัทฯได้มีมติเห็นชอบให้เสนอต่อที่ประชุมสามัญผู้ถือหุ้นประจำปี
2554
ให้พิจารณาอนุมัติการออกใบสำคัญแสดงสิทธิที่จะซื้อหุ้นสามัญเพิ่มทุนให้กับผู้ถือหุ้นเดิมของบริษัทฯและการออกหุ้นสามัญเสนอขายแก่พนักงานของกลุ่มบริษัทฯ
(รายละเอียดตามหนังสือแจ้งตลาดหลักทรัพย์แห่งประเทศไทยเมื่อวันที่ 21 ธันวาคม 2553)
ทั้งนี้เพื่อสนับสนุนแผนยุทธศาสตร์และการเติบโตในอนาคตของเรา
ซึ่งจะช่วยให้เรามีโครงสร้างเงินทุนที่เหมาะสมต่อการขยายงาน
และเพื่อให้พนักงานมีความตั้งใจที่จะปฎิบัติงานตามแผนยุทธศาสตร์ที่ตั้งไว้ในช่วงระยะเวลา 5
ปีข้างหน้าให้ประสบความสำเร็จ

ในด้านการพัฒนาโรงแรมใหม่ เราได้เปิดดำเนินการ โรงแรมไอบิส กรุงเทพ ริเวอร์ไซด์ จำนวน
266 ห้องพักอย่างเป็นทางการในเดือนพฤศจิกายน 2553 นับเป็นโรงแรมไอบิสแห่งที่ 7
และเป็นไอบิส แห่งที่ 3 ของเราที่กรุงเทพฯ ทำให้ ณ สิ้นปี 2553
เรามีโรงแรมที่เปิดดำเนินการแล้ว 13 แห่งรวมจำนวนห้องพัก 3,347 ห้อง
และเพื่อให้เป็นไปตามกลยุทธ์สำหรับธุรกิจโรงแรมที่วางไว้ซึ่งมุ่งเน้นการพัฒนาและลงทุนในกลุ่มโรงแรมระดับกลางและระดับประหยัดซึ่งเป็นกลุ่มที่อุปสงค์มีการเติบโตที่ดี
เราจะเริ่มการพัฒนาโรงแรมใหม่อีก 3 แห่งในไตรมาส 1/54 ได้แก่ โรงแรมไอบิส หัวหิน
ซึ่งมีแผนจะเปิดให้บริการในไตรมาส 1/2555 และโรงแรมเมอร์เคียว ไอบิส สยาม กรุงเทพ
ซึ่งเป็นโรงแรมแห่งแรกที่จะดำเนินการโดยมี 2
โรงแรมภายใต้แบรนด์ไอบิสและเมอร์เคียวอยู่ในอาคารเดียวกัน
คาดว่าจะพร้อมเปิดให้บริการในต้นปี 2556 โรงแรมทั้ง 3
แห่งจะเพิ่มจำนวนห้องพักให้กับเรารวมกันประมาณ 600 ห้อง

ถึงแม้ว่าเราจะเผชิญกับสภาวะการณ์ที่ยากลำบากของสภาวะตลาดโดยรวมในปี 2553
แต่รายได้รวมของบริษัทฯในปี 2553 ยังคงมีการเติบโตร้อยละ 5
โดยรายได้จากการประกอบกิจการโรงแรมเพิ่มขึ้นร้อยละ 7
จากปีที่ผ่านมาซึ่งส่วนใหญ่มาจากรายได้ที่เพิ่มขึ้นของโรงแรมใหม่ในปี 2552 และ 2553
โดยรายได้จากโรงแรมที่เปิดในปี 2552 จำนวน 3 แห่งเติบโตเพิ่มขึ้นถึงร้อยละ 250
สำหรับธุรกิจการให้เช่าพื้นที่มีรายได้ลดลงเล็กน้อยเนื่องจากการปิดให้บริการชั่วคราวของอาคารเอราวัณแบงค๊อกช่วงที่เกิดสถานการณ์ดังกล่าว
โดยรวมเรายังสามารถทำกำไรก่อนดอกเบี้ย ภาษีเงินได้และค่าเสื่อมราคา (EBITDA)
ได้ต่อเนื่องเป็นจำนวน 770 ล้านบาทในปีนี้ ซึ่งลดลงเล็กน้อยจากปีที่ผ่านมา
แต่จากการรับรู้ค่าเสื่อมราคาและดอกเบี้ยจ่ายที่เพิ่มสูงขึ้นจากการเปิดโรงแรมใหม่
ส่งผลให้บริษัทมีผลขาดทุนสุทธิมากกว่าปีที่ผ่านมา

  ------------------------------------- ---------- ----------- -----------
  ล้านบาท                                2552       2553        เปลี่ยนแปลง

  รายได้จากกิจการโรงแรม                   2,748      2,930       +7%

  รายได้ค่าเช่าและค่าบริการ                  401        391         -2%

  รวมรายได้จากการดำเนินงาน                3,149      3,321       +5%

  ค่าใช้จ่ายในการดำเนินงาน                  (2,359)    (2,551)     +8%

  กำไรก่อนดอกเบี้ย ภาษิเงินได้และค่าเสื่อมราคา   790        770         -3%

  ค่าเสื่อมราคาและค่าตัดจำหน่าย               (628)      (684)       +9%

  กำไรจากการดำเนินงาน                    162        86          -47%
  ------------------------------------- ---------- ----------- -----------

  ------------------------------------- ---------- ----------- -----------
  ล้านบาท                                2552       2553        เปลี่ยนแปลง

  รายได้อื่น                               43         43          +1%

  ดอกเบี้ยจ่าย                             (307)      (361)       +18%

  กำไร(ขาดทุน)ก่อนหักภาษีเงินได้              (102)      (231)       -127%

  ภาษีเงินได้                              (46)       (20)        -56%

  ส่วนของผู้ถือหุ้นส่วนน้อย                     (32)       (16)        -51%

  กำไร(ขาดทุน)สุทธิก่อนรายการพิเศษ           (180)      (267)       -49%

  รายการพิเศษ-สุทธิ                        (50)       (8)         -84%

  กำไร(ขาดทุน)สุทธิ                        (229)      (275)       -20%

  กำไร(ขาดทุน)สุทธิต่อสุทธิ                   (0.10)     (0.12)      -20%
  ------------------------------------- ---------- ----------- -----------

รายได้

สัดส่วนรายได้ประเภทต่าง ๆ ของเราได้เปลี่ยนไปในปี 2553
ซึ่งเป็นไปตามแผนกลยุทธ์การกระจายรายได้ที่เราวางไว้
โดยรายได้จากโรงแรมระดับกลางและโรงแรมชั้นประหยัดมีการเติบโตเพิ่มมากขึ้น
รายได้แบ่งตามประเภทของทรัพย์สินได้แสดงไว้ตามตารางและแผนภาพด้านล่างนี้

  ----------------------------------- -------- -------- -------- -------- -------- --------
  รายได้แบ่งตามประเภทของทรัพย์สิน          2551              2552              2553     

                                      ล้านบาท   สัดส่วน    ล้านบาท   สัดส่วน    ล้านบาท   สัดส่วน

  จากโรงแรม 5 ดาวในกรุงเทพฯ            2,481    72.7%    1,997    62.6%    1,850    55.0%

  จากรีสอร์ท 5 ดาวในต่างจังหวัด            187      5.5%     182      5.7%     206      6.1%

  จากโรงแรมระดับกลาง                   261      7.6%     272      8.5%     447      13.3%

  จากโรงแรมชั้นประหยัด                   58       1.7%     297      9.3%     428      12.7%

  รายได้จากโรงแรม                      2,986    87.5%    2,748    86.1%    2,930    87.1%

  ค่าเช่าและบริการจากพื้นที่สำนักงาน          159      4.7%     172      5.4%     178      5.3%

  ค่าเช่าและบริการจากพื้นที่ร้านค้า            141      4.1%     143      4.5%     132      3.9%

  จากอื่นๆ (ยอดขายศูนย์อาหาร,ที่จอดรถ ฯลฯ)  89       2.6%     86       2.7%     82       2.4%

  รายได้ค่าเช่าและค่าบริการจากอาคารให้เช่า   389      11.4%    401      12.6%    391      11.6%

  รายได้อื่น ๆ                           28       0.8%     43       1.3%     43       1.3%

  กำไรจากการขายเงินลงทุน                9        0.3%     -        0.0%     -        0.0%

  รวมรายได้                            3,413    100.0%   3,192    100.0%   3,364    100.0%
  ----------------------------------- -------- -------- -------- -------- -------- --------

[]

หมายเหตุ : ไม่รวมกำไรจากการขายเงินลงุทน

สำหรับผลการดำเนินงานในปี 2553 ของทรัพย์สินทั้งหมด มีดังนี้ :

-   โรงแรมระดับ 5 ดาว โรงแรมระดับ 5 ดาว 2
    แห่งของเราในกรุงเทพซึ่งได้แก่โรงแรมแกรนด์ไฮแอท เอราวัณ กรุงเทพ (“GHEB”)
    และโรงแรมเจดับบลิว แมริออท กรุงเทพ (“JWM”)
    มีผลการดำเนินงานในส่วนของรายได้จากห้องพักลดลงในปี 2553 นี้ เนื่องจากโรงแรมทั้ง 2
    แห่งในกรุงเทพได้รับผลกระทบโดยตรงจากความไม่สงบทางการเมืองในช่วงไตรมาส 2/53
    โดยเฉพาะอย่างยิ่ง GHEB ซึ่งปิดบริการลงชั่วคราวในช่วงเวลาดังกล่าว
    ถึงแม้ว่าผลการดำเนินงานในไตรมาส 3/53 และ 4/53
    จะปรับตัวเพิ่มขึ้นแต่ยังคงอยู่ในระดับที่ลดลงจากปีที่ผ่านมา โดยอัตราการเข้าพักเฉลี่ย
    (“Average Occupancy”) ลดลงร้อยละ 3 และอัตราค่าห้องพักเฉลี่ย (“Average Room
    Rate or ARR”) ลดลงร้อยละ 8 ส่งผลให้รายได้เฉลี่ยต่อห้องพัก (“Revenue Per
    Available Room or RevPar”) และรายได้ค่าห้องพักรวมของ 2 โรงแรมนี้ ลดลงร้อยละ
    12 จากปีที่ผ่านมา

  สำหรับโรงแรม 5 ดาวของเราในเขตพื้นที่ท่องเที่ยวต่างจังหวัด มีการฟื้นตัวที่ค่อนข้างดี
  โดยโรงแรมเรเนซองส์ เกาะสมุย รีสอร์ท แอนด์ สปา (“RKS”) มีอัตราการเข้าพักเพิ่มขึ้น
  ร้อยละ 1 ในขณะที่อัตราค่าห้องพักเฉลี่ยลดลงร้อยละ 5
  ส่งผลให้รายได้เฉลี่ยต่อห้องพักและรายได้ค่าห้องพักลดลงร้อยละ 3 ในขณะที่โรงแรม ซิกเซ้นท์
  แซงชัวรี่ ภูเก็ต (“SSP”) อัตราการเข้าพักมีการปรับตัวเพิ่มขึ้นร้อยละ 7 จากปีที่ผ่านมา
  ส่งผลให้รายได้เฉลี่ยต่อห้องพักเพิ่มขึ้นอย่างมากในปีนี้
  ถึงแม้ว่าค่าห้องพักเฉลี่ยจะปรับตัวลดลงร้อยละ 7 ก็ตาม

  []

  หมายเหตุ: ค่าห้องพักฉลี่ยของ ซิกเซ้นซ์ แซงชัวรี่ ภูเก็ต แสดงเป็น Spending / Room

  สำหรับรายได้รวมจากค่าอาหารและเครื่องดื่ม (“F&B”) ซึ่งส่วนใหญ่มาจาก 2 โรงแรม 5
  ดาวในกรุงเทพฯ ยังคงอยู่ในระดับเดียวกันกับปีที่ผ่านมา
  ทั้งที่โรงแรมในเขตกรุงเทพฯได้รับผลกระทบโดยตรงในช่วงการชุมนุมทางการเมือง
  นับเป็นการตอกย้ำถึงความแข็งแกร่งของฐานลูกค้า F&B ของโรงแรม GHEB และ JWM
  ซึ่งมีลูกค้าในประเทศเป็นกลุ่มลูกค้าหลัก ซึ่งไม่ได้แปรผันตามอัตราการเข้าพักของโรงแรม
  นอกจากนี้สภาวะเศรษฐกิจภายในประเทศที่แข็งแกร่งเป็นส่วนช่วยให้ฐานลูกค้าในประเทศของโรงแรมมีการเติบโตอย่างต่อเนื่อง

  รายได้รวมทั้งหมดของโรงแรมในกลุ่ม 5 ดาวทั้ง 4 แห่ง ลดลงจากปีก่อนร้อยละ 6 มาเป็น
  2,055 ล้านบาทในปีนี้ ซึ่งส่วนใหญ่เป็นผลมาจากการลดลงร้อยละ 9 ของรายได้รวมส่วนห้องพัก

-   โรงแรมระดับกลาง เรามีโรงแรมระดับกลางจำนวน 2 แห่งได้แก่
    โรงแรมคอร์ทยาร์ทโดยแมริออท กรุงเทพ (“CYB”) และ โรงแรมฮอลิเดย์ อินน์ พัทยา
    (“HIP”) ในขณะที่ CYB มีผลการดำเนินงานที่ปรับตัวลดลงในปีนี้
    เนื่องจากโรงแรมได้รับผลกระทบจากเหตุการณ์ทางการเมืองในไตรมาส 2/53
    และอยู่ในระหว่างการฟื้นตัว HIP ซึ่งเปิดดำเนินการเต็มปีเป็นปีแรกในปี 2553
    มีการเติบโตทั้งในด้านอัตราการเข้าพักและอัตราค่าห้องพักที่ปรับตัวเพิ่มขึ้นอย่างมากจากปีที่ผ่านมาซึ่งเปิดดำเนินการเพียง
    3 เดือนในไตรมาส 4/52 โดยผลการดำเนินงานสำหรับปี 2553 เป็นดังนี้ :

[]

  กลุ่มโรงแรมระดับกลางของเรามีรายได้รวม 447 ล้านบาทในปี 2553 ซึ่งเพิ่มขึ้นร้อยละ 64
  จากปี 2552 ทั้งนี้เป็นผลมาจากการเติบโตอย่างต่อเนื่อง ของ HIP

-   []โรงแรมชั้นประหยัด โรงแรมชั้นประหยัดทั้งหมดของเราเปิดดำเนินการภายใต้แบรนด์
    “ไอบิส” ซึ่งเป็นกลุ่มที่ผลการดำเนินงานมีการเติบโตสูงที่สุดในปีนี้ ณ สิ้นปี 2553
    เรามีโรงแรมชั้นประหยัดจำนวน 7 แห่ง โดย 4 แห่งแรก เปิดดำเนินการในปี 2551 ได้แก่
    ไอบิส ภูเก็ต ป่าตอง (“IPK”) ไอบิส พัทยา (“IPT”) ไอบิส กรุงเทพ สาทร (“IST”)
    และ ไอบิส สมุย บ่อผุด (“ISM”) และเปิดดำเนินการเพิ่มอีก 2 แห่งในปี 2552 คือ ไอบิส
    กรุงเทพ นานา (“INN”) และ ไอบิส ภูเก็ต กะตะ (“IKT”) และ ในไตรมาส 4/53
    ได้เปิดดำเนินการเพิ่มอีก 1 แห่ง คือ โรงแรมไอบิส กรุงเทพ ริเวอร์ไซด์ (“IRS”)
    ส่งผลให้ ณ สิ้นไตรมาส 4/53 เรามีจำนวนห้องในกลุ่มโรงแรมชั้นประหยัดเพิ่มขึ้นเป็น 1,704
    ห้อง
    โดยกลุ่มโรงแรมชั้นประหยัดเป็นกลุ่มที่มีการเติบโตทั้งในด้านของอัตราการเข้าพักซึ่งเพิ่มขึ้นร้อยละ
    3 และ รายได้เฉลี่ยต่อห้องพักซึ่งเพิ่มขึ้นร้อยละ 12 เมื่อเทียบกับปีที่ผ่านมา
    โดยเฉพาะกลุ่มโรงแรมไอบิส
    นอกเขตพื้นที่กรุงเทพซึ่งได้รับผลกระทบจากสถานการณ์น้อยกว่าโรงแรมในกรุงเทพฯยังคงมีการเติบโตอย่างต่อเนื่อง

  กลุ่มโรงแรมระดับประหยัดของเราซึ่งรายได้ส่วนใหญ่มาจากรายได้ค่าห้องพัก มีรายได้รวม 428
  ล้านบาทในปี 2553 ซึ่งเพิ่มขึ้น ร้อยละ 44 จากปี 2552
  โดยรายได้ของโรงแรมระดับประหยัดนอกเขตกรุงเทพฯ 4 โรงแรมมีการเติบโตอย่างต่อเนื่อง
  สำหรับกลุ่มโรงแรมชั้นประหยัดในเขตกรุงเทพฯถึงแม้ว่าจะยังคงได้รับผลกระทบจากสถานการณ์ทางการเมืองในไตรมาส
  2/53 แต่รายได้ที่เพิ่มขึ้นจาก IRS ที่เปิดให้บริการในไตรมาส 4 ปีนี้
  ส่งผลให้รายได้สำหรับโรงแรม 3 แห่งในกรุงเทพฯยังคงเติบโตเพิ่มขึ้น 13 % จากปีที่ผ่านมา

  รายได้โรงแรมแยกตามประเภทของรายได้ ในปี 2552 และ 2553 แสดงตามแผนภาพด้านล่างนี้

  []

  รายได้รวมของธุรกิจโรงแรมทั้งหมดในปี 2553 เท่ากับ 2,930 ล้านบาทซึ่งปรับตัวเพิ่มขึ้น
  ร้อยละ 7 จากปี 2552 โดยรายได้ส่วนห้องพักซึ่งคิดเป็นสัดส่วนร้อยละ 55
  ของรายได้ทั้งหมดมีการปรับตัวเพิ่มขึ้นร้อยละ 8
  รายได้ส่วนอาหารและเครื่องดื่มซึ่งคิดเป็นสัดส่วนร้อยละ 40
  ของรายได้ทั้งหมดปรับตัวเพิ่มขึ้นร้อยละ 7
  รายได้ของธุรกิจโรงแรมที่เพิ่มขึ้นส่วนใหญ่มาจากกลุ่มโรงแรมระดับกลางและชั้นประหยัดซึ่งมีสัดส่วนรายได้ของการขายอาหารและเครื่องดื่มที่น้อยกว่ารายได้ค่าห้องพัก

  รายได้โรงแรมแยกตามแหล่งท่องเที่ยว ในปี 2552 และ 2553 แสดงตามแผนภาพด้านล่างนี้

  []

  รายได้ของกลุ่มโรงแรมในกรุงเทพฯ ปรับตัวลดลงในปี 2553
  นี้จากผลกระทบจากการชุมนุมทางการเมืองในไตรมาส 2/3 ดังกล่าวข้างต้น
  ในขณะที่พื้นที่ท่องเที่ยวนอกเขตกรุงเทพฯ ยังคงมีการเติบโตอย่างต่อเนื่อง
  โดยเฉพาะในเขตพื้นที่พัทยา รายได้ของเราเติบโตเพิ่มขึ้นถึงร้อยละ 211
  ซึ่งช่วยชดเชยการลดลงของรายได้จากโรงแรมในเขตพื้นที่กรุงเทพฯ

-   ธุรกิจการให้เช่าพื้นที่ ธุรกิจการให้เช่าพื้นที่ 2 แห่งคือ อาคารเพลินจิต เซ็นเตอร์ (“PC”)
    ซึ่งเป็นอาคารสำนักงานพร้อมร้านค้าย่อยในย่านธุรกิจใจกลางกรุงเทพฯ และ อาคารเอราวัณ
    แบงค็อก (“EB”) ซึ่งเป็นร้านค้าระดับหรูติดกับโรงแรม

แกรนด์ ไฮแอท เอราวัณของเรานั้น มีผลการดำเนินงานแสดงตามตารางด้านล่างนี้

  ------------------- --------- ------- -------------- -------- -------- --------------
                      เพลินจิต                           เอราวัณ            
                      เซ็นเตอร์                          แบงค็อก            

                      2552      2553    % การเปลี่ยนแปลง 2552     2553     % การเปลี่ยนแปลง

  อัตราการเช่าพื้นที่       93.5%     95.9%   +2.3%          92.7%    85.9%    -6.8%

  รายได้เฉลี่ย           496       503     +1.4%          1,223    1,331    +8.9%
  (บาท/ตร.ม./เดือน)                                                       
  ------------------- --------- ------- -------------- -------- -------- --------------

  รายได้รวมจากธุรกิจการให้เช่าพื้นที่ (รวมทั้งร้านค้าต่าง ๆในอาเขตของโรงแรม GHEB)
  เท่ากับ 391 ล้านบาทซึ่งลดลงร้อยละ 2 จากช่วงเวลาเดียวกันของปีก่อน
  โดยเป็นผลมาจากการลดลงของรายได้ของอาคาร EB
  ซึ่งได้รับผลกระทบจากการชุมนุมในช่วงเดือนเมษายนและพฤษภาคมที่ผ่านมา
  ศูนย์การค้าต้องปิดเป็นการชั่วคราวและส่งผลกระทบต่อผู้เช่าซึ่งรายได้ขึ้นอยู่กับการให้บริการแก่ลูกค้าภายนอก
  เพื่อเป็นการช่วยเหลือผู้เช่าเราได้ยกเว้นค่าเช่าพื้นที่รายเดือนบางส่วน
  โดยที่รายได้ที่ลดลงส่วนหนึ่งได้รับการสนับสนุนจากมาตรการบรรเทาผลกระทบจากการชุมนุมของรัฐบาล
  ส่งผลให้รายได้ของอาคาร EB ปรับตัวลดลงร้อยละ 3 มาเป็น 85 ล้านบาท
  ในขณะที่รายได้ของอาคาร PC เพิ่มขึ้นร้อยละ 3 มาเป็น 297 ล้านบาทในปี 2553
  การเพิ่มขึ้นดังกล่าวส่วนใหญ่เนื่องมาจากอัตราค่าเช่าที่สูงขึ้นจากผู้เช่าเดิมที่มีการต่ออายุสัญญาในระหว่างปีและผู้เช่าใหม่
  โดยรายได้จากจากธุรกิจการให้เช่าพื้นที่แยกตามประเภทของรายได้ในปี 2552 และ 2553
  ได้แสดงในแผนภาพด้านล่างนี้

  []

ผลกำไรจากการดำเนินงาน

กำไรก่อนหัก ดอกเบี้ย ภาษี ค่าเสื่อมราคาและรายการตัดบัญชี (“EBITDA”) ซึ่งไม่รวม
รายได้อื่นและรายการพิเศษ เท่ากับ 770 ล้านบาทในปี 2553 ซึ่งลดลงจากปีที่ผ่านมา
และส่งผลถึงระดับอัตรากำไรระดับ EBITDA ที่ลดลงจากร้อยละ 25 ในปี 2552 มาเป็นร้อยละ 23
ในปี 2553 โดยสาเหตุหลักมาจากการลดลงของ EBITDA ของโรงแรมในเขตพื้นที่กรุงเทพฯ
และธุรกิจการให้เช่าพื้นที่ซึ่งได้รับผลกระทบจากสถานการณ์ในไตรมาส 2/53 ดังกล่าวข้างต้น
ในขณะที่โรงแรมนอกเขตพื้นที่กรุงเทพแสดงถึงการเติบโตเพิ่มขึ้นของ EBITDA และอัตรากำไรระดับ
EBITDA ในปี 2553 ค่าเสื่อมราคาและค่าตัดจำหน่ายในปี 2553 เท่ากับ 684 ล้านบาท เพิ่มขึ้น
56 ล้านบาทจากปีที่ผ่านมา เป็นผลมาจากการที่โรงแรมจำนวน 3 แห่งที่เปิดดำเนินการในปี 2552
ได้เปิดดำเนินการเต็มปีในปี 2553 นี้และโรงแรมใหม่ 1 แห่งที่เปิดให้บริการในปี 2553 นี้
ส่งผลให้ในปี 2553 นี้เรามีกำไรจากการดำเนินงานก่อนหักดอกเบี้ยและภาษี (“EBIT”)
และไม่รวม รายได้อื่นและรายการพิเศษ เท่ากับ 86 ล้านบาท ซึ่งลดลงร้อยละ 47 จากปีที่ผ่านมา

ต้นทุนทางการเงิน

ต้นทุนทางการเงินสำหรับปี 2553 เพิ่มขึ้นร้อยละ 18 มาเป็น 361 ล้านบาท ซึ่งมาจาก 2
สาเหตุหลักคือ
การต้องรับรู้ค่าใช้จ่ายดอกเบี้ยของโรงแรมที่เปิดใหม่และการปรับเพิ่มของอัตราดอกเบี้ยในตลาด
ซึ่งธนาคารเจ้าหนี้ของบริษัทฯได้มีการปรับอัตราดอกเบี้ยขั้นต่ำสำหรับลูกค้าชั้นดีเพิ่มขึ้นรวม 0.275%
ในปี 2553 นอกจากนี้เพื่อเป็นการบริหารความเสี่ยงเนื่องจากอัตราดอกเบี้ยอยู่ในช่วงขาขึ้น
เราได้เข้าทำสัญญาแลกเปลี่ยนอัตราดอกเบี้ยสำหรับเงินกู้ยืมระยะยาวจำนวนประมาณ 30%
ของเงินกู้ระยะยาวจากอัตราดอกเบี้ยลอยตัวเป็นอัตราดอกเบี้ยคงที่เป็นระยะเวลา 4 ปีนับจากปี
2553 ซึ่งส่งผลให้เรามีต้นทุนทางการเงินเพิ่มขึ้น 7 ล้านบาทในปีนี้ อัตราดอกเบี้ยเฉลี่ย
(รวมเงินกู้ระยะสั้นและระยะยาว) ของเราปรับตัวเพิ่มขึ้นจาก 4.1% ในปี 2552 มาอยู่ที่ระดับ
4.3% ในปี 2553

รายการพิเศษ

ในปี 2552 เรามีรายการพิเศษเป็นค่าใช้จ่ายในงบกำไรขาดทุนจำนวน 50 ล้านบาท
ซึ่งมาจากค่าใช้จ่ายก่อนการเปิดดำเนินการของโรงแรมไอบิส กรุงเทพ นานา โรงแรมฮอลิเดย์
อินน์ พัทยา และ โรงแรม ไอบิส ภูเก็ต กะตะ ค่าใช้จ่ายเหล่านี้ได้ถูกบันทึกไว้ใน
“ค่าใช้จ่ายในการขายและบริหาร” ในงบกำไรขาดทุน ขาดทุน สำหรับงวด 12 เดือนแรกของปี
2553 มีค่าใช้จ่ายดังกล่าวจำนวน 8
ล้านบาทซึ่งเป็นค่าใช้จ่ายก่อนการเปิดดำเนินการของโรงแรมไอบิส กรุงเทพ ริเวอร์ไซด์

(ข) รายงานสถานะทางการเงิน

รายจ่ายเงินทุน ในปี 2553 เรามีสินทรัพย์รวม 12,950 ล้านบาท ลดลงเล็กน้อยจากสิ้นงวดปี
2552 ที่13,289
ล้านบาทโดยส่วนใหญ่เกิดจากการลดลงของสินทรัพย์หมุนเวียนซึ่งส่วนใหญ่มาจากการใช้ภาษีมูลค่าเพิ่มรอเรียกคืน
สำหรับรายจ่ายเงินทุนในปี 2553 เท่ากับ 653 ล้านบาท ซึ่งลดลงจากจำนวน 1,373 ล้านบาทในปี
2552 ซึ่งส่วนใหญ่เป็นผลมาจากการลดลงของรายจ่ายเงินทุนสำหรับการพัฒนาโครงการใหม่
เนื่องจากในระหว่างปี 2552 เรามีการพัฒนาโรงแรมจำนวน 3 แห่ง ในขณะที่ในปี 2553
มีการพัฒนาโรงแรมเพียง 1 แห่งคือโรงแรมไอบิส กรุงเทพ ริเวอร์ไซด์
ซึ่งได้เปิดดำเนินการแล้วเมื่อเดือนพฤศจิกายน ที่ผ่านมา นอกจากนี้
เราได้มีการทำสัญญาเช่าที่ดินเพื่อโครงการโรงแรม เมอร์เคียว ไอบิส สยาม
ซึ่งจะเริ่มก่อสร้างในปี 2554
สำหรับค่าใช้จ่ายเงินทุนส่วนที่เป็นการปรับปรุงทรัพย์สินเดิมเพิ่มขึ้นจากปีที่ผ่านมา
ซึ่งรวมถึงการปรับปรุงตามปกติประจำปีของโรงแรมและพื้นที่เช่า
ซึ่งสำหรับพื้นที่เช่าในปีนี้ได้มีการลงทุนเพิ่มสำหรับพื้นที่อาคารสำนักงานให้ทันสมัยเพื่อเพิ่มศักยภาพในการแข่งขัน

แหล่งเงินทุนของโครงการลงทุนเหล่านี้มาจากเงินกู้โครงการและกระแสเงินสดจากการดำเนินงาน
รายจ่ายเงินทุนแยกตามทรัพย์สิน ในระหว่างปี 2553 แสดงตามแผนภาพด้านล่างนี้

[]

หนี้สินรวมลดลงเล็กน้อยจาก 9,750 ล้านบาท ณ สิ้นงวดปี 2552 มาเป็น 9,677 ล้านบาท ณ สิ้นปี
2553 จากการลดลงของหนี้สินหมุนเวียน เงินกู้จากสถาบันการเงินเพิ่มขึ้นจาก 8,570 ล้านบาท ณ
สิ้นปี 2552 มาเป็น 8,599 ล้านบาท ณ สิ้นปี 2553
เนื่องจากการเพิ่มขึ้นของเงินกู้โครงการจากการก่อสร้างโรงแรมไอบิส ริเวอร์ไซด์
และความต้องการใช้เงินทุนหมุนเวียนของบริษัท
ผลการขาดทุนสุทธิในปีนี้ส่งผลให้ส่วนของผู้ถือหุ้นลดลงจาก 3,539 ล้านบาท ณ สิ้นปี 2552 มาเป็น
3,273 ล้านบาท ณ สิ้นปี 2553 ในส่วนของกระแสเงินสด
ถึงแม้ว่าจะเกิดเหตุการณ์ที่มีผลกระทบทางลบต่อธุรกิจระหว่างปีที่ผ่านมาแต่บริษัทฯมิได้ประสบปัญหาทางด้านสภาพคล่องแต่อย่างใด
กระแสเงินสดจากการดำเนินงานสำหรับช่วงปี 2553 ยังคงสูงกว่าปีที่ผ่านมา
เงินสดจ่ายจากกิจกรรมการลงทุนลดลงในขณะที่เงินสดรับจากกิจกรรมการจัดหาเงินลดลงเช่นกันเนื่องจากเรามีการชำระคืนหนี้เงินกู้จากสถาบันการเงินบางส่วนในปีนี้
ณ สิ้นปี 2553 บริษัทฯ มียอดเงินสดคงเหลือที่ 220 ล้านบาทเปรียบเทียบกับ 277 ล้านบาท ณ สิ้นปี
2552

ณ วันที่ 31 ธันวาคม 2553 บริษัทมีเงินกู้ยืมจากสถาบันการเงินจำนวนทั้งสิ้น 8,599 ล้านบาท
มีรายละเอียดดังนี้

+-----------+------+-------+-------------+----------------------------+
| ประเภท    | บริษัท | ยอด   | อัตราดอกเบี้ย  | หลักประกันเงินกู้               |
|           |      | คงค้าง |             |                            |
|           |      | (ล้า   |             |                            |
|           |      | นบาท) |             |                            |
+===========+======+=======+=============+============================+
| เงิน       | ER   | 195.7 | MMR         | -                          |
| กู้ยืมระยะสั้น | AWAN |       |             | สิทธิก                       |
|           | และ  |       |  (money     | ารเช่าที่ดินอาคารเพลินจิตเซ็นเตอร์ |
| จากสถ     | EWH  |       | market      |                            |
| าบันการเงิน |      |       | rate)       | - ที่ดิน                      |
|           |      |       |             | พัทย                        |
|           |      |       |             | า(ระหว่างไอบิสพัทยาและHoliday |
|           |      |       |             | Inn)                       |
|           |      |       |             |                            |
|           |      |       |             | - สิทธิการเช่าที่ดิน             |
|           |      |       |             | และอาคารโรงแรมแกรนด์ ไฮแอท  |
|           |      |       |             | เอราวัณ                     |
+-----------+------+-------+-------------+----------------------------+
| รวม–เงิน   |      | 195.7 |             |                            |
| กู้ยืมระยะสั้น |      |       |             |                            |
+-----------+------+-------+-------------+----------------------------+
| เงินกู้ยืมระย | ER   | 2,    | MLR -1.50%  | -สิทธิการเ                   |
| ะยาวจากสถ | AWAN | 083.5 |             | ช่าที่ดินและอาคารเพลินจิตเซ็นเตอร์ |
| าบันการเงิน |      |       |             |                            |
|           |      |       |             | -ที่ดิน และอาคารโรงแรมไอบิส    |
|           |      |       |             | พัทยา ,ไอบิสป่าตอง            |
|           |      |       |             |                            |
|           |      |       |             |   ไอบิสสมุย ,  ไอบิสกะตะ      |
+-----------+------+-------+-------------+----------------------------+
|           |      | 1,    | 5.35%       | -                          |
|           |      | 695.0 |             | สิทธิก                       |
|           |      |       |             | ารเช่าที่ดินและอาคารโรงแรมไอบิส |
|           |      |       |             | สาทร ,                     |
|           |      |       |             |                            |
|           |      |       |             | ไอบิส นานา                  |
|           |      |       |             |                            |
|           |      |       |             | - ที่ดิน และอาคาร โรงแรม      |
|           |      |       |             | Holiday Inn Pattaya        |
+-----------+------+-------+-------------+----------------------------+
|           |      | 970.0 | 4.95%       | -สิทธิการเช่าที่ดิน และ          |
|           |      |       |             | อาคารโรงแรมเจดับบลิว แมริออท  |
|           |      | 970.0 | FD(6        |                            |
|           |      |       | Mnt.)+2.00% |                            |
+-----------+------+-------+-------------+----------------------------+
|           | EWH  | 800.0 | MLR – 1.50% | - สิทธิการเช่าที่ดิน             |
|           |      |       |             | และอาคารโรงแรมแกรนด์ ไฮแอท  |
|           |      |       |             | เอราวัณ                     |
+-----------+------+-------+-------------+----------------------------+
|           | ERD  | 677.5 | MLR – 1.50% | - หุ้นERDและค้ำประกันโดย       |
|           |      |       |             | ERAWAN                     |
+-----------+------+-------+-------------+----------------------------+
|           | EPK  | 800.0 | MLR – 1.50% | - ที่ดินและ                   |
|           |      |       |             | อาคาร โรงแรมซิกเซ๊นส์ภูเก็ต     |
+-----------+------+-------+-------------+----------------------------+
|           | ESM  | 298.6 |         MLR | - ที่ดิน และ                  |
|           |      |       | – 1.50%     | อาคารโรงแรมเรเนซองส์        |
|           |      |       |             | เกาะสมุย                    |
+-----------+------+-------+-------------+----------------------------+
|           | ECP  | 108.7 |         MLR | -                          |
|           |      |       | – 1.50%     | สิทธิการเช่าที่ดิน               |
|           |      |       |             | และอาคารโรงแรมไอบิสริเวอร์ไซด์ |
+-----------+------+-------+-------------+----------------------------+
| รวม–เงินก  |      | 8,    |             |                            |
| ู้ยืมระยะยาว |      | 403.3 |             |                            |
+-----------+------+-------+-------------+----------------------------+
| รวม–      |      | 8,    |             |                            |
| เง        |      | 599.0 |             |                            |
| ินกู้ยืมทั้งหมด |      |       |             |                            |
+-----------+------+-------+-------------+----------------------------+

       ERAWAN : บมจ. ดิเอราวัณกรุ๊ป      EWH : บมจ. โรงแรมเอราวัณ      ERD : 
บริษัท เอราวัณ ราชดำริ จำกัด    

 EPK  : บริษัท เอราวัณ ภูเก็ต จำกัด     ESM : บริษัท เอราวัณ สมุย จำกัด   ECP :
บริษัท เอราวัณ เจ้าพระยา จำกัด 

สารสนเทศการลงทุนของบริษัทฯ ในบริษัทในเครือ บริษัทร่วม และบริษัทอื่น

ณ วันที่ 31 ธันวาคม 2553

1. การลงทุนของบริษัทฯในบริษัทในเครือ บริษัทร่วม และบริษัทอื่น

[]

2. การลงทุนของบริษัทย่อยในบริษัทในเครือ และบริษัทอื่น

[]

สรุปฐานะการเงินและผลการดำเนินงานของบริษัทย่อยและบริษัทร่วม

บริษัทย่อย

(หน่วย : บาท)

[]

[]

[]

บริษัทย่อย

(หน่วย : บาท)

[]

[]

[]

  บริษัทย่อย (หน่วย : บาท)

  []

บริษัทร่วม

  []

บริษัทอื่น

  []